Tartupio Mačiuliškės

Tartupio Mačiuliškės – kaimas Prienų rajono savivaldybėje, 5 km nuo Naujosios Ūtos. Šiaurine puse kaimas ribojasi su Šilavoto seniūnijos Pašlavančio kaimu. Rytuose – Mieleišupio ir Skuigės kaimais. Pietinėje pusėje kaimą, nuo buvusio Baltramurgio kaimo kalvelių, skiria Palių miško iškyšulys. Iš kaimo išsikėlus Brūzgų ir Bendinskų šeimoms, jų sodybos sunyko – apaugo mišku.

Istorija 

Šio kaimo Kazimiero Černiaus sodyboje pokariu veikė, iš Povilaičio atkelta, Pašlavančio pradinė mokykla. 1964 metais, pastačius Žemaitkiemio kaime dviejų aukštų pastatą, Tartupio septynmetės ir panaikintos Pašlavančio pradinės mokyklos mokiniai persikėlė į jį.

Gyventojai 

1959 m. kaime buvo 10 sodybų. 2009 m. 5 sodybose gyveno 10 gyventojų. 2016 m. 5 sodybose gyveno 5 gyventojai.

Šaltiniai 

 Vytautas Degutis, Čia mūsų pėdos. Utenos Indra, 2017.

Prienų rajono savivaldybės gyvenvietės